કર્ણાવતી ક્લબ મેનેજમેન્ટના અધિકારીઓએ જણાવ્યું કે ડિસેમ્બર સુધી તમામ મોટી ઈવેન્ટ્સના બુકિંગ રદ કરી દેવામાં આવ્યા છે. કર્ણાવતી ક્લબના પ્રમુખ જયેશ મોદીએ જણાવ્યું, “અમે આયોજકોને જાણ કરી દીધી છે કે પાર્કિંગની સમસ્યાને કારણે અમારે ઈવેન્ટ્સ રદ કરવી પડી છે. અમે અત્યાર સુધી 12 આયોજકોને તેમની સંપૂર્ણ રકમ રિફંડ કરી દીધી છે. અમે કોઈ નિયમ તોડવા માંગતા નથી. આથી અમે ખાસ તકેદારી રાખી રહ્યા છે.” સૂત્રોના જણાવ્યા મુજબ ક્લબના મેનેજમેન્ટે આયોજકોને અત્યાર સુધી કુલ રૂ. 50 લાખ પરત કરી દીધા છે.